text: Osona tanca el febrer amb 60 classes confinades per Covid | Osona.com
  El centre que té més grups aïllats és el Sagrats Cors de Torelló
  per Osona.com , 26 de febrer de 2021 a les 11:30 |
  Una escola de Manlleu | Adrià Costa
  Osona tanca el febrer amb un total 60 classes confinades per coronavirus. Segons el Departament d'Educació, en dades d'aquest divendres, es tracta de 60 grups aïllats en 31 centres, cosa que representa un 24% del total (129). A finals de la setmana passada, a les escoles de la comarca n'hi havia 43.
  El centre que registra més classes aïllades actualment és el Sagrats Cors de Torelló amb 5 grups. Al seu darrere, amb quatre classes, el col·legi Sant Miquel dels Sants de Vic, i l'escola Vall del Ges de Torelló. Aquesta setmana no hi ha cap escola nova a la llista.